
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti,  01.03.2010
Pl-x  13/2011


AVIZ

asupra propunerii legislative privind serviciile de îngrijire şi educare a copiilor pe timpul zilei
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind serviciile de îngrijire şi educare a copiilor pe timpul zilei, trimisă cu adresa Pl-x 13 din 21 februarie 2011 şi înregistrată cu nr. 31/101 din 22 februarie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este primă Cameră sesizată. 

Propunerea legislativă are ca obiect de reglementare înfiinţarea, organizarea şi funcţionarea serviciilor de îngrijire şi educare a copiilor pe timpul zilei, organizate sub formă de creşe, centre de zi sau servicii la domiciliu.
Potrivit prevederilor art.61 din Regulamentul Camerei Deputaţilor, republicat, comisia a dezbătut iniţiativa legislativă  în şedinţa din 1 martie 2010.
Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ, nr.1187 din  5.10.2010. 
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea  favorabilă a acestei iniţiative legislative.

În raport de obiectul şi conţinutul reglementării,  propunerea legislativă  face parte din categoria legilor organice.
             PREŞEDINTE,                            SECRETAR,

                          Daniel BUDA                     Gabriel ANDRONACHE

Expert, Roxana Zegrean
_1283583422.unknown

